Il-Wicked Comics se jippreżentaw id-disa' festival tal-komiks; Malta Comic Con fejn l-artisti, kittieba tal-komiks jiltaqgħu biex jaqsmu l-informazzjoni u jesibixxu t-talent tagħhom. Ma' dawn jingħaqdu ukoll id-delettanti tal-logħob u l-imitaturi tal-karattri f'xalata ta' kostumi, wirjiet, logħob u kompetizzjonijiet matul il-jumejn ta' bejn is-Sibt 29 ta' Novembru u l-Ħadd 30 ta' Novembru fil-Kavallier ta' San Ġakbu, Ċentru għall-Kreattività, il-Belt Valletta. Bħas-soltu lilna tal-Komiks tas-Sikkina se ssibuna fil-posta modesta tagħna fejn ikollkom iċ-ċans tgħidu kelma magħna u taġġornaw ruħkom mal-komiks tagħna. Il-festival nazzjonali tal-ktieb reġa' magħna din is-sena b'varejetà kbira ta' kotba li joħorġu f'pajjiżna. Il-komiks huma rari f'dan il-festival. Madankollu fil-posta ta' SIERRA fis-sala ta' Dar il-Mediterran fejn qed isir dan l-avveniment annwali, għandkom issibu STEJJER IMPENĠIJA ta' Audrienne Degiorgio u Davida Flores bħala penġejja u Bin Għisa u l-barba Kieli bħala kittieba ta' dan il-komik. Għal dawk li għadhom ma xtrawx kopja - issa hu l-waqt li tiksbuh. Malta Comics Expo 2014 f'Dar il-Mediterran mill-31 ta' Ottubru sat-2 ta' Novembru 2014. Malta Comics qed jipprovdu lok u żvog ieħor fejn id-delettanti tal-komiks jixxalaw f'festival ta' esspożizzjonijiet, bejgħ u opportunitajiet ta' qsim ta' ideat u esperjenzi f'dak li għandu x'jaqsam mal-komiks, films, gaming u suggetti oħra relatati. Ħudu pjaċir!